Document ID: 31994D0068

31994D0068
L 033/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 2 декември 1993 година
за подписване на изменението към Монреалския протокол относно веществата, които нарчшават озоновия слой
(94/68/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 130т, параграф 1, във връзка с член 228, параграф 3, първа алинея от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Общността, с оглед на отговорностите ѝ по отношение на околната среда, по силата Решение 88/540/EИО (4) стана страна по Виенската конвенцията за защита на озоновия слой и Монреалския протокол относно веществата, които нарушават озоновия слой, и с Решение 91/690/EИО (5) одобри първото изменение към споменатия протокол;
като има предвид, че според най-новите научни сведения за адекватната защита на озоновия слой е необходима по-висока степен на контрол върху хлорофлуоровъглеродите, халогенните елементи, въглеродния тетрахлорид и 1,1,1-трихлоретана от предвидената в Монреалския протокол, с изменението му от 1990 г.; като има предвид, че според същите сведения е необходимо да се въведе допълнителен контрол върху метилбромида, хидробромофлуоровъглеродите и хидрохлорофлуоровъглеродите;
като има предвид, че през м. ноември 1992 г. в Копенхаген беше прието второ изменение към Монреалския протокол за осъществяването на този контрол и че е необходимо да бъде одобрено само изменението; като има предвид, че за целта Общността трябва да одобри споменатото изменение;
като има предвид, че по-конкретно, е необходимо Общността и всички държави-членки да одобрят второто изменение на Монреалския протокол, тъй като някои от неговите клаузи могат да бъдат изпълнени само при положение че той бъде одобрен от Общността и всички държави-членки;
като има предвид, че за да бъдат изпълнени всички задължения по второто изменение, е необходимо протоколът да бъде одобрен от всички държави-членки,
ПРИЕ НАСТОЯЩОТО РЕШЕНИЕ:
Член 1
Второто изменение на Монреалския протокол за веществата, които нарушават озоновия слой се одобрява от името на Общността.
Текстът на това изменение е приложен към настоящото решение.
Член 2
Председателят на Съвета депозира акта за одобряване на настоящото второ изменение от името на Общността пред генералния секретар на Обединените нации в съответствие с член 13 от Виенската конвенция, във връзка с член 3 от второто изменение към Монреалския протокол.
Член 3
Адресати на настоящото решение са държавите-членки.
Съставено в Брюксел на 2 декември 1993 година.

Labels: 1
5
20